CELEX: 31999R0423
Language: bg
Date: 1999-02-22 00:00:00
Title: Регламент (ЕО) № 423/1999 на Съвета от 22 февруари 1999 година за изменение на Регламент (ЕО) № 975/98 относно деноминациите и техническите спецификации на еуромонетите, предназначени за обращение

Важна правна забележка

|

31999R0423

Официален вестник n° L 052 , 27/02/1999 стр. 0002 - 0003 специално чешко издание глава 10 том 001 стр. 167  - 168 специално испанско издание глава 10 том 001 стр. 167  - 168 специално унгарско издание глава 10 том 001 стр. 167  - 168 специално литвийско издание глава 10 том 001 стр. 167  - 168 LV.ES глава 10 том 001 стр. 167  - 168 MT.ES глава 10 том 001 стр. 167  - 168 PL.ES глава 10 том 001 стр. 167  - 168 SK.ES глава 10 том 001 стр. 167  - 168 специално словенско издание глава 10 том 001 стр. 167  - 168

		19990222Регламент (ЕО) № 423/1999 на Съветаот 22 февруари 1999 годиназа изменение на Регламент (ЕО) № 975/98 относно деноминациите и техническите спецификации на еуромонетите, предназначени за обращениеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 105а, параграф 2 от негокато взе предвид предложението на Комисията [1],като взе предвид становището на Европейската централна банка [2],в съответствие с процедурата, предвидена в член 189в от Договора [3],като има предвид, че член 1 от Регламент (EО) № 975/98 [4] определя техническите спецификации на осемте деноминации, включени в първите серии еуромонети; като има предвид, че директорите на монетните дворове са очертали на базата на горепосочения регламент по-подробните спецификации, необходими за производството;като има предвид, че след преглед на тези подробни спецификации индустрията, произвеждаща монетни автомати, е изискала увеличаване на теглото на 50-центовата монета, с цел да се осигури по-добро разграничаване на тази монета и да се намалят рисковете от измами; като има предвид, че Европейският съюз на слепите, след изпробване на образци от първата пусната продукция, е отправил оплакване относно дълбочината на релефа по краищата на монетите от 50 и 10 цента, които не отговарят на релефа на образците, договорени в процеса на консултациите, предшестващ приемането на Регламент (EО) № 975/88; като има предвид, че за да се осигури приемането на новата система от потребителите, е желателно да бъдат приети исканията на индустрията, произвеждаща монетни автомати, и на Европейския съюз на слепите; като има предвид, че за да бъдат удовлетворени изискванията на индустрията, произвеждаща монетни автомати, е необходимо теглото на 50-центовата монета да бъде увеличено от 7 на 7,8 грама; като има предвид, че за да бъдат удовлетворени изискванията на Европейския съюз на слепите и да бъдат избегнати всякакви рискове от погрешно тълкуване в бъдеще, е желателно да бъде променена спецификацията на краищата на 50-центовите и 10-центовите монети от "едро повдигнат релеф на краищата" на "оформен релеф с фини фестони", която по-добре отразява формата на първоначално договорения от Европейския съюз на слепите релеф за тези две монети;като има предвид, че е от съществена важност промените на техническите спецификации да бъдат ограничени до теглото на 50-центовата монета и релефа на монетите от 10 и 50 цента, с цел да се избегне нарушаването на производствения график и въвеждането на еуромонетите на 1 януари 2002 г.,ПРИЕ НАСТОЯЩИЯ РЕГЛАМЕНТ:Член 1В член 1 от Регламент (EО) № 975/98 таблицата се изменя, както следва:1. Четвъртият ред, отнасящ се до 50-центовата монета, се изменя, както следва:а) в третата колона цифрата "1,69" се заменя с цифрата "1,88";б) в четвъртата колона цифрата "7" се заменя с цифрата "7,8";в) в осмата колона думите "едро повдигнат релеф на краищата" се заменят с думите "оформен релеф с фини фестони".2. В шестия ред, отнасящ се до 10-центовата монета, в осмата колона думите "едро повдигнат релеф на краищата" се заменят с думите "оформен релеф с фини фестони".Член 2Настоящият регламент влиза в сила на 1 януари 1999 г.Настоящият регламент е задължителен в своята цялост и се прилага пряко във всички държави-членки в съответствие с Договора, при спазването на член 109к, параграф 1 и протоколи 11 и 12.Съставено в Люксембург на 22 февруари 1999 година.За СъветаПредседателH.-F. von Ploetz[1] ОВ C 296, 24.9.1998 г., стр. 10.[2] Становище от 16 ноември 1998 г. (все още непубликувано в Официален вестник).[3] Становище на Европейския парламент от 18 ноември 1998 г. (ОВ C 379, 7.12.1998 г.), Обща позиция на Съвета от 21 декември 1998 г. (все още непубликувана в Официален вестник) и Решение на Европейския парламент от 9 февруари 1999 г. (все още непубликувано в Официален вестник).[4] ОВ L 139, 11.5.1998 г., стр. 6.--------------------------------------------------